પ્રદીપ સરકાર દિગ્દર્શિત મર્દાની ફિલ્મમાં રાણી મુખર્જી મુંબઈ ક્રાઇમ બ્રાંચ ઑફિસર શિવાની શિવાજી રાવના રોલમાં છે. ફિલ્મ માનવ તસ્કરીના મુદ્દા પર આધારિત છે. મર્દાનીના પ્લૉટની વાત કરીએ, તો રાણી એક ખોવાયેલી છોકરીનો કેસ હાથમાં લે છે અને તેની તપાસ કરતા તેઓ માનવ તસ્કરીના રૅકેટ સુધી પહોંચી જાય છે. કોઇક રીતે રાણીને શહેરમાં વ્યવસ્થિત રીતે ચાલતા માનવ વેપારના સામ્રાજ્ય વિશે જાણ થઈ જાય છે અને આ સખત પોલીસ ઑફિસર રૅકેટના બિગ બૉસને ઝપડી પાડવાનો ચૅલેંજ ઉપાડી લે છે.